Kustannukset -osaprojekti

Asettaminen	
	Ympäristöhallinnon julkaisutoiminnan uudistamishankkeen ohjausryhmä on tänään asettanut työryhmän ympäristöhallinnon julkaisutoiminnan kustannusten seurannan tehostamiseksi.	

Toimikausi	
	1.11.2005 - 30.9.2006  	

Tausta	
	Ympäristöhallinnolla on ollut vuodesta 1996 lähtien yhteinen julkaisupolitiikka, joka on palvellut ympäristöministeriötä, alueellisia ympäristökeskuksia, Suomen ympäristökeskusta sekä vesivaratehtävien osalta maa- ja metsätalousministeriötä. Virastot ovat julkaisseet yhteisiä julkaisusarjoja Suomen ympäristö, Ympäristöopas ja Alueelliset ympäristöjulkaisut. Niiden ohella on julkaistu myös virastojen omia erillis- ja sarjajulkaisuja ja esitteitä. Lisäksi julkaistaan aikakauslehtiä Asu ja rakenna sekä Ympäristö. 

Vuonna 2003 ympäristöhallinnon julkaisutoiminta arvioitiin ja sen perusteella laadittiin julkaisutoiminnan uudistamisen linjaukset, jotka ympäristöministeriö hyväksyi toukokuussa 2004. Niiden mukaan yksi kehittämiskohteista on julkaisutoiminnan kustannustehokkuuden ja kustannusten seurannan tehostaminen.	

Tavoitteet	
	Tavoitetilassa ympäristöhallinnon julkaisutoiminnan kustannukset tiedetään ja niiden seuranta on vaivatonta.	

Tehtävä	
	Tehtävänä on 
1. selvittää ne tekijät, joista julkaisutoiminnan kustannukset koostuvat mukaan lukien hallinnon kustantamat lehdet; sekä
2. laatia ehdotus toimenpiteiksi julkaisutoiminnan kustannusten seurannan parantamiseksi hallinnonalan virastoissa.

Organisointi
Työryhmän kokoonpano on seuraava:	
			
		Puheenjohtaja Leena Saviranta, johtaja, Uudenmaan ympäristökeskus 	
			
		Jäsenet:	
		Juho Korpi, ylitarkastaja, ympäristöministeriö 	
		Annikki Reijonen, kamreeri, Pirkanmaan ympäristökeskus 	
		Ulla Virtasalo, projektipäällikkö, ympäristöministeriö 	
		Risto Väisänen, erikoissuunnittelija, Suomen ympäristökeskus 	
		Sihteeri Katariina Kytönen, julkaisusihteeri, Suomen ympäristökeskus 	

Kustannukset ja rahoitus	
	Työryhmän työ tehdään virkatyönä. Ryhmällä on oikeus kutsua kokouksiinsa asiantuntijoita. Työryhmän jäsenten matkakulut maksetaan momentilta 350121023 (HAL/työryhmät).	

	Ohjausryhmän puheenjohtaja, 
hallitusneuvos	Riitta Rainio	

	Projektipäällikkö	Ulla Virtasalo	

JAKELU	
	Työryhmän puheenjohtaja ja jäsenet	

TIEDOKSI	
	Ympäristöministeriö
Alueelliset ympäristökeskukset
Ympäristölupavirastot
Suomen ympäristökeskus
Valtion asuntorahasto